Juha Rautaheimo

Juha "Hermo" Rautaheimo (s. 1952) on suomalainen poliisi (rikosylikomisario) ja kirjailija.Hermo - Murharyhmän mies Elisa KirjaJuha Rautaheimo Siltala

 Elämä 
 Varhaiset vaiheet ja ura poliisina 
Rautaheimon isä oli rannikkotykistön aktiiviupseeri Suomenlinnassa. Rautaheimo suunnitteli aluksi sotilasuraa merivoimien palveluksessa, mutta luopui ajatuksesta sittemmin. Hän suoritti varusmiespalveluksen Kajaanissa ja reserviupseerikurssin Haminassa.Murharyhmän mies, rikosylikomisario Juha Rautaheimo paljastaa uransa iljettävimmän ja surullisimman tapauksen Apu 

Rautaheimo aloitti poliisiuransa Helsingin poliisilaitoksella helmikuussa 1975 ja pääsi rikospoliisin silloisen väkivaltatoimiston tutkijaksi saman vuoden heinäkuussa. Alun perin hänen erikoistumisalueenaan oli palonsyyntutkinta, mutta sittemmin hän loi uran väkivalta- ja henkirikostutkinnan piirissä. Rautaheimo teki tuhopolttajia koskeneen tutkielmatyön. Henkirikostutkimuksia, joihin hän osallistui, kertyi vuosikymmenten varrella satoja. Vuonna 1989 Rautaheimosta tuli väkivaltarikosyksikössä tutkinnanjohtaja ja vuonna 2014 sen virkaa tekevä johtaja. Hän jäi eläkkeelle vuonna 2015.

Rautaheimo toimi urallaan tutkinnanjohtajana muiden muassa sellaisissa tapauksissa kuin 8-vuotiaan Eerikan surma, Lahden taksimurha ja Turun sieppaus.Juha Rautaheimo vietti vuosia tutkimalla raakoja murhia – kirjoitti aiheesta romaanin, mutta ”kiistää jyrkästi” yhden seikan Ilta-Sanomat 8-vuotiaan Eerikan surman Rautaheimo on nostanut esiin uraltaan erityisen raskaana tapauksena.

Poliisiuransa aikana Rautaheimo antoi myös opetusta Poliisiopistossa ja työskenteli Helsingin väkivaltarikostutkijat -yhdistyksen Murharyhmä-lehden päätoimittajana (1997–2014).

 Kirjallinen ura 
Vuonna 2019 kirjankustantamo Siltalan kautta julkaistiin Rautaheimon omaelämäkerrallinen teos Hermo – Murharyhmän mies. Teoksessa Rautaheimo kuvaa työvuosiensa mieleenpainuvimpiin rikostapauksiin liittyneitä selvittelytöitä ja tutkintatapoja. Teos oli Elisa Kirjan Vuoden kotimainen tietokirja/elämäkerta 2020 -ehdokas.

Syksyllä 2021 ilmestyi rikosromaani Vainajat eivät vaikene, jonka Rautaheimo oli laatinut yhdessä Hermo – Murharyhmän mies -kirjan kustannustoimittajana toimineen Sari Rainion kanssa. Kirja aloitti heidän Mortui non silent -dekkarisarjansa. Nimimerkkiä R & R käyttävien kirjailijoiden toinen yhteisteos oli Vaeltavat vainajat. 

 Yksityiselämä 
Rautaheimolla on vaimo, kolme lasta ja kolme lastenlasta (2021).

Rautaheimo asuu Kalevassa, Keravalla. Hän on harrastanut veneilyä ja laulamista Keravan mieslaulajissa.Juha Rautaheimo kirjoitti Helsinkiin sijoittuvan murhamysteerin – Väkivaltarikosyksikköä 40 vuotta johtaneen miehen kirjassa ei veri lennä: "Se on kovaa touhua" Helsingin Uutiset

 Teokset 
 Hermo – Murharyhmän mies (Siltala, 2019)
 Vainajat eivät vaikene (Sari Rainion kanssa; Siltala, 2021)
 Vaeltavat vainajat (Sari Rainion kanssa; Siltala, 2022)

 Lähteet 

Luokka:Suomalaiset poliisit
Luokka:Suomalaiset rikoskirjailijat
Luokka:Suomalaiset tietokirjailijat
Luokka:Vuonna 1952 syntyneet
Luokka:Elävät henkilöt